**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. Mangler som er blitt anført: detaljnivå med preg av CV

**Naomi Ichihara Røkkum** (født 23. januar 1987) er en norsk politiker for partiet Venstre, som også har hatt en rekke verv i frivillige organisasjoner og deltatt på ulike FN-møter. Hun jobber som daglig leder for Construction City Cluster.

Bakgrunn og utdannelse
----------------------

Røkkum er født i Oslo med norsk far og japansk mor. Hun har en bachelorgrad i sosiologi og en i statsvitenskap, samt en mastergrad i statsvitenskap hvor hun skrev om norske aktørers påvirkning på klimaforhandlingene i FN. Hun studerte på Universitetet i Oslo med utveksling til University of Ghana og Universidad de Costa Rica.

Politisk karriere
-----------------

Røkkum har vært engasjert som politisk rådgiver for klima- og miljøministeren, og hun har vært leder for Norges Venstrekvinnelag. Hun har vært valgt til Oslo bystyre, hvor hun satt som første vara i Byutviklingskomiteen for perioden 2015-2019 og Samferdsels- og miljøkomiteen fra 2011-2015. Hun var også tidligere visepresident og senere generalsekretær i International Federation of Liberal Youth (IFLRY), som er Unge Venstres internasjonale paraplyorganisasjon.

Hun har vært Unge Venstres internasjonale leder og sentralstyremedlem 2007–2010 og også sittet i Unge Venstres debatteam for lokalvalget i 2007 og i programkomiteen som reviderte den politiske plattformen i 2007–2008. Røkkum har vært ansatt i Venstres stortingsgruppe under lokalvalget i 2007 og 2013, og har representert i Venstres internasjonale utvalg fra 2008-2016. 

Hun har vært studentpolitisk aktiv, først som representant i Velferdstinget i Oslo og deretter som internasjonalt ansvarlig ved Studentparlamentet i Oslo. I 2012 ble hun valgt som visepresident i Norges Liberale Studentforbund (NLSF).

Deltagelse på FN-møter
----------------------

Røkkum har vært delegat på flere FN-møter. Først på delegasjonen til European Students' Union ved UNESCOs *World Conference on Higher Education*, som utarbeidet UNESCOs utdanningspolitikk for de neste ti årene. Deretter på UNFCCCs klimaforhandlingsmøte i København i International Federation of Liberal Youth (IFLRY) sin delegasjon, hvor hun også var med på å koordinere delegasjonen på 100 unge mennesker fra hele verden. Videre har hun representert IFLRY på møte i ECOSOC ved FNs hovedkvarter i New York, og vært delegat for Den Liberale Internasjonale (LI) ved FNs Menneskerettighetsråd (UNHRC). Parallelt til deltagelse i Menneskerettighetsrådet var Røkkum medarrangør for *Geneva Summit for Human Rights and Democracy*.

I 2015 var Røkkum delegat på den offisielle norske delegasjonen til UNFCCC på vegne av Landsrådet for barne- og ungdomsorganisasjoner (LNU).

Arbeid i frivillige organisasjoner
----------------------------------

Røkkum er styremedlem i Syklistenes landsforening i Oslo og er medlem av redaksjonsrådet til miljømagasinet Pan (som er assosiert med nettmagasinet Harvest). Ved siden av politikken har Røkkum også vært styremedlem i Studentenes og Akademikernes Internasjonale Hjelpefond (SAIH) fra 2008 til 2010, medlem av Røde Kors Ungdoms internasjonale utvalg, jobbet frivillig med rusmisbrukere og med elever med mentale eller fysiske utfordringer. I tillegg har hun vært styremedlem i Stiftelsen Ungdom og Forskning og leder av Unge Forskere.

Utmerkelser
-----------

I 2006 ble Røkkum utmerket med 2.-plass i den nasjonale Konkurransen Unge Forskere med oppgaven «Japan’s role in the Second World War and in the Japanese Invasion: The Historiographical Presentation in Japanese Junior High School Text Books». Denne presenterte hun senere som paneldeltager i Japan Anthropology Workshop 2007 (JAWS).

Bibliografi
-----------

* "若者文化――「人民を映す鏡」のなかの若者たち" i ノルウェーを知るための60章 (2014)

Referanser
----------

1. ↑   stortinget.no, stortingsrepresentant-ID NIR[Hentet fra Wikidata]
2. ↑  Byggeindustrien
3. ↑  Naomi Ichihara Røkkum (2015). «Climate Changing Civil Society? - Norwegian non-state actors channels, strategies, and influence in the UNFCCC negotiations». Universitetsbiblioteket i Oslo. Besøkt 1. mars 2017.
4. ↑  kontor, Statsministerens (8. august 2019). «Endring blant dei politiske rådgivarane». *Regjeringa.no* **(norsk nynorsk)**. Besøkt 4. desember 2019.
5. ↑  «Naomi Ichihara Røkkum ny leder for Venstrekvinnelaget! - Oslo Venstre». *Venstre*. 31. januar 2017. Besøkt 1. mars 2017.
6. ↑  «Økonomiregister - Bystyrets varamedlemmer». *Oslo kommune* **(norsk)**. Besøkt 1. mars 2017.
7. ↑  «Arkivert kopi». Arkivert fra originalen 4. juni 2012. Besøkt 23. august 2012.
8. ↑  «Arkivert kopi». Arkivert fra originalen 27. juli 2011. Besøkt 24. oktober 2010.
9. ↑
10. ↑
11. ↑  «Arkivert kopi». Arkivert fra originalen 4. mars 2012. Besøkt 13. mars 2014.
12. ↑  «Arkivert kopi». Arkivert fra originalen 14. mars 2012. Besøkt 23. august 2012.
13. ↑  «LNU – Tidligere ungdomsdelegater». *www.lnu.no*. Arkivert fra originalen 2. mars 2017. Besøkt 1. mars 2017.
14. ↑  «Nøkkelopplysninger fra Enhetsregisteret - Brønnøysundregistrene». *w2.brreg.no*. Besøkt 4. desember 2019.
15. ↑  «Dette er Pan». *Harvest Magazine*. Besøkt 4. desember 2019.
16. ↑  «Arkivert kopi». Arkivert fra originalen 5. juli 2011. Besøkt 24. oktober 2010.
17. ↑  «Vinnerne i årets Unge forskere-konkurranse er kåret». Forskningsrådet. Arkivert fra originalen 29. september 2011. Besøkt 24. oktober 2010.
18. ↑  «THE JAPAN ANTHROPOLOGY WORKSHOP (JAWS) - Program» (PDF). Kulturhistorisk museum. Arkivert fra originalen (PDF) 16. juli 2011.
19. ↑  «ノルウェーを知るための60章». 版元ドットコム有限責任事業組合.

Eksterne lenker
---------------

* (no) Naomi Ichihara Røkkum hos Stortinget Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Stortinget
 |